paragraph_text: Niflheim (staronordijski:Niflheimr, "Svijet tame / magle"), u nordijskoj mitologiji zemlja leda i magle, hladnoće i tame. Prvi je od devet svjetova Stabla svjetova Yggdrasila. Nalazi se na suprotoj strani od Muspelheima. Dio ovog svijeta je Helheim, svijet smrti. Niflheim je dom ledenih divova. Spajanjem leda Niflheima i vatre Muspelheima nastao je u bezdanu Ginnungagapu div Ymir.